**JARNÉ ZVYKY A TRADÍCIE**

**Vynášanie Moreny**

Deti viete, čo je vynášanie Moreny? Prečítajte si s rodičmi o tomto zvyku :)

Morena bola staroslovanská bohyňa zimy a smrti. Jeden z najstarších zvykov, ktorý sa zachoval do dnešných čias. Je zosobnená zimou, na jar končí jej vláda. Koná sa koncom zimy a vyjadruje túžbu ľudí skoncovať s chladným počasím a privolať teplé lúče slnka. Tento zvyk má korene v predkresťanskom období, keď ľudia verili, že prírodu ovládajú nadprirodzené sily, ktorých konanie možno ovplyvniť. Nie je však možné považovať ju len za bohyňu smrti alebo za akúsi ohyzdnú starenu. Je vraj veľmi krásna. Týmto silám pripisovali aj striedanie ročných období.

S príchodom jari sú neoddeliteľne spojené aj mnohé ľudové zvyky a rituály.

„Morena Morena ! Kde si prebývala?“ „V dedinskom dome v novej stodole.“ (prikladáme video)

Možno aj takýmito pokrikmi vyprevádzali naši predkovia Morenu, symbol zimy a smrti, zo svojho chotára, zo svojej dediny. Vynášanie Moreny je starý zvyk, ktorý symbolicky pretrváva dodnes ako súčasť folklóru. V tejto tradícii ju zosobňuje slamená bábka, oblečená vo sviatočných šatách.

Mladí ľudia s ňou obchádzali dedinu, spievali jej rituálne piesne na rozlúčku až ju napokon za dedinou upálili alebo utopili. Morena sa vynášala dva týždne pred Veľkou nocou, obyčajne v Smrtnú nedeľu. V dávnych časoch, vraj už od 16. storočia, ľudia verili, že vynesením a zničením Moreny, zaženú zimu, smrť a magicky privolajú životodarnú jar a teplo.

Veríme, že sme spoločnými silami zimu zahnali do nenávratna a že nás čakajú už teplé, slnkom zaliate jarné dni.

*Zdravie, šťastie, úsmev v tvári, želáme Vám k sviatku jari.*

zamestnanci MŠ